Съдят "готвача" на Путин заради епидемия - Свят - Стандарт Нюз
Съдят "готвача" на Путин заради епидемия
127 деца се разболяха от дизентерия
Десетки деца са засегнати от епидемия от дизентерия в няколко държавни детски градини в Москва и родителите им съдят кетърингова фирма, която е собственост на свързан с Кремъл едър бизнесмен, предаде Асошиейтед прес, цитиран от Дир.бг. съдят кетърингова фирма, която е собственост на свързан с Кремъл едър бизнесмен, предаде Асошиейтед прес, цитиран от Дир.бг. Родителите на 41 деца са завели две съдебни дела срещу столичните власти и една от фирмите на Евгений Пригожин. Това се случва, след като 127 деца се разболяха от дизентерия заради храната, която са получили в детски градини в Москва в средата на декември.
Името му фигурира в списъка на онези руски политици, фирми и частни лица, срещу които САЩ наложиха санкции. Това вероятно е свързано с информацията, че бизнесменът контролира така наречената "фабрика за тролове" в Санкт Петербург, която разпространява дезинформации и подклажда настроения срещу Запада. Твърди се също, че Пригожин е замесен и в действия срещу представители на опозицията и неудобни за режима лица, писа миналата година "Новая газета".
Журналистът от изданието Денис Коротков пък цитира бивш служител на Пригожин, който му разказал какви са били задачите му, докато е бил на служба при милиардера. Веднъж например му било наредено тайно да следи противници на Пригожин. Друг път трябвало да инсценира катастрофа, за да принудят една жена да се съгласи на сделка в спор за недвижим имот. В трети случай трябвало да организира отравянето на един руски блогър.
Тагове: Путин Бизнесмен Храна Епидемия